ആശങ്കക്കിടയിലും സ്വാതന്ത്ര്യ ദിനം ആഘോഷിച്ചു കെറെയില് വിരുദ്ധ സമിതി കോഴിക്കോട്: അടുത്ത സ്വാതത്ര്യ ദിനത്തില് തങ്ങളുടെ കിടപ്പാടങ്ങളില് തുടരാന് കഴിയുമോ എന്ന ആശങ്കയില് കഴിയുന്ന കെ. റെയിലിന്റെ ഇരകളാകാന് പോകുന്നവരും സമര സമിതിയുടെ പ്രവര്ത്തകരും ഒത്തുചേര്ന്ന് രാജ്യത്തിന്റെ എഴുപതിയഞ്ചാം സ്വാതത്ര്യ ദിനം ആഘോചിച്ചു. കെ. റെയില് ഉപേക്ഷിക്കൂ കേരളത്തെ രക്ഷിക്കൂ എന്ന മുദ്രാവാക്യം ആലേഖനം ചെയ്ത ഗ്ലാസുകളില് പായസം വഴിയാത്രക്കാര്ക്ക് വിതരണം ചെയ്താണ് സമര സമിതി പ്രവര്ത്തകര് കെ. റെയിലിനെതിരെ പ്രതിഷേധിച്ചത്. സന്തോഷത്തിലും സഹോദര്യത്തിലും സമാധാനപരമായി ജീവിക്കുന്ന ഒരു ലക്ഷത്തിലധികം പാവങ്ങളെയാണ് ആര്ക്കും ഗുണമില്ലാത്ത, എന്നാല് കേരളത്തിന്റെ പരിസ്ഥിതിയെയും സാമ്ബത്തിക നിലയും പാടെ തകിടം മറിക്കുന്ന കെ. റെയില് പദ്ധതിയിലൂടെ സര്ക്കാര് വഴിവെക്കുന്നതെന്നു ദേശീയ പതാക ഉയര്ത്തികൊണ്ട് നല്കിയ സന്ദേശത്തില് സമിതി ചെയര്മാനും മുന് പി.എസ്.സി മെമ്ബര് കൂടിയായ ഇസ്മായില് അഭിപ്രായപെട്ടു. കെ. റെയിലിന്റെ ദുരന്തത്തില് നിന്നുള്ള മോചനമാണ് ഇപ്പോള് കേരള ജനത ആഗ്രഹിക്കുന്നതെന്നു സമിതി വൈസ് ചെയര്മാന് പി.കെ ഷിജു അഭിപ്രായപെട്ടു. ക്വിറ്റ് കെ. റെയില് സേവ് കേരള വാരാചരണത്തിന്റെ പരിപാടികള് ഇന്ന് കേരളത്തില് അവസാനിക്കുമെങ്കിലും, കെ. റെയില് സില്വര് ലൈന് സമര പരിപാടികളുമായി പദ്ധതി പിന്വലിക്കുന്നവരെ ശക്തമായി മുന്നോട്ടു പോകുമെന്ന് സമതി വക്താവ് സംവരനന് ചറുവത്ത് അറിയിച്ചു. ഉഷ മേലേടത്ത്, ഹുബൈബ് വേങ്ങളം, ശാലു തൊട്ടോളി എന്നിവര് പരിപാടിക്ക് നേതൃത്വം നല്കി.